Държавен вестник, бр. 103, 2014 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  103
§ 4. В чл. 18 навсякъде думите „бюджетни 
кредити“ се заменят с „бюджет“. 
§ 5. В чл. 19, ал. 1, изречение първо думите 
„със средства, получени от републиканския 
бюджет“ се заличават.
§ 6. В чл. 20 навсякъде думите „бюджетни 
кредити“ се заменят с „бюджет“. 
§ 7. В чл. 21, ал. 1, т. 28 накрая се поставя 
запетая и се добавя „както и поддържането 
на системите за видеонаблюдение в сградата 
на министерството“.
§ 8. В чл. 23 т. 2 – 5 се изменят така:
„2. дирекция „Административно и правно 
обслужване“;
3. дирекция „Финансово управление“;
4. дирекция „Инвестиции и управление на 
собствеността“;
5. дирекция „Електронно управление“;“.
§ 9. В чл. 24 навсякъде думите „бюджетни 
кредити“ се заменят с „бюджет“. 
§ 10. В чл. 25 се правят следните изменения 
и допълнения:
1. Основният текст се изменя така:
„Чл. 25. Дирекция „Административно и 
правно обслужване“:“.
2. Създават се нови т. 1 – 4: 
„1. координира техническата дейност по 
подготовката и съгласуването на проекти 
на актове на министерството и организира 
внасянето им за разглеждане на заседания на 
Министерския съвет;
2. осигурява необходимата информация 
на членовете на политическия кабинет и на 
главния секретар на министерството относно 
провеждането на заседанията на Министер-
ския съвет;
3. организира информирането на политичес­
кия кабинет и на служителите на министер-
ството относно актове на Министерския съвет, 
които засягат или са свързани с дейността на 
министерството;
4. организира дейността по съгласуване, 
одобряване и изпращане за обнародване в 
„Държавен вестник“ на нормативни актове, 
които се издават от министъра.“
3. Досегашните т. 1 – 4 стават съответно 
т. 5 – 8.
4. Досегашната т. 5 става т. 9 и в нея думите 
„бюджетни кредити“ се заменят с „бюджет“.
5. Досегашните т. 6 – 16 стават съответно 
т. 10 – 20.
6. Досегашната т. 17 става т. 21 и в нея 
думите „бюджетни кредити“ се заменят с 
„бюджет“.
§ 11. В чл. 26 се правят следните изменения:
1. Основният текст се изменя така:
„Чл. 26. Дирекция „Финансово управле-
ние“:“.
2. В т. 2, 3, 5 и 7 думите „бюджетни кре-
дити“ се заменят с „бюджет“.
3. В т. 8 думите „извънбюджетните смет-
ки и фондове“ се заменят със „сметките за 
средства от Европейския съюз“.
4. В т. 10, 13 и 21 думите „бюджетни кре-
дити“ се заменят с „бюджет“.
5. Точки 23 – 34 се отменят.
§ 12. Член 27 се изменя така:
„Чл. 27. Дирекция „Инвестиции и управле-
ние на собствеността“:
1. подпомага министъра при осъществяване 
на концесионната политика и дейността по 
предоставяне на концесии и обекти, предос-
тавени за управление на министерството или 
на второстепенните разпоредители с бюджет 
към министъра;
2. организира провеждането на процедурите 
за предоставяне на концесии на обекти, пре-
доставени за управление на министерството 
или на второстепенните разпоредители с 
бюджет към министъра;
3. подготвя становища по предоставените 
проекти на актове във връзка с прилагането 
на Закона за концесиите;
4. организира и осъществява контрол по 
изпълнението на концесионните договори и 
задълженията на концесионера по концеси-
онния договор на обекти, предоставени за 
управление на министерството или на вто-
ростепенните разпоредители с бюджет към 
министъра;
5. подготвя и изпраща до Националния 
концесионен регистър данните за сключените 
концесионни договори и документацията за 
архивното досие на концесията;
6. отговаря за спазването на нормативните 
актове при експлоатацията на концесиите 
и осигурява поддръжката на собствеността 
на министерството и на недвижимите имо-
ти – държавна собственост, предоставени на 
министерството за управление;
7. поддържа регистър на недвижимите 
имоти – държавна собственост, предоставени 
за управление на министерството;
8. предлага предприемане на разпореди-
телни действия по отношение на недвижи-
мите имоти и движимите вещи – държавна 
собственост, предоставени за управление на 
министерството, с цел постигане на макси-
мална ефективност;
9. изготвя становища за разпоредителни 
действия по отношение на недвижимите имоти 
и движимите вещи – държавна собственост, 
предоставени на професионалните гимназии 
и училища – второстепенни разпоредители с 
бюджет към министъра;
10. осигурява разпределението на поме-
щенията в сградата на министерството за 
ползване от служителите на съответното ад-
министративно звено по изработена и одобрена 
от главния секретар план-схема;